ΠΕΡΙΕΧΟΜΕΝΑ
ΑΠΟΦΑΣΕΙΣ
Έγκριση κυκλοφοριακής ρύθμισης επί της δημοτικής οδού Δαμασκηνού 7 της Δ.Κ. Ξυλοκάστρου
που αναφέρεται στην υπ’ αριθμ. 211/2013 απόφαση του Δημοτικού Συμβουλίου του Δήμου Ξυ-
λοκάστρου-Ευρωστίνης της Π.Ε. Κορινθίας.
Έγκριση κυκλοφοριακής ρύθμισης επί της δημοτικής οδού Βαρδαλούκα που αναφέρεται στην υπ’
αριθμ. 254/2013 απόφαση του Δημοτικού Συμβουλίου του Δήμου Ναυπάκτου της Π.Ε. Αιτ/νιας.
Έγκριση Κανονισμού Διδακτορικών Σπουδών του
Παιδαγωγικού Τμήματος Δημοτικής Εκπαίδευσης
της Παιδαγωγικής Σχολής του Αριστοτελείου Πανεπιστημίου Θεσσαλονίκης.
ΑΠΟΦΑΣΕΙΣ
Αριθμ. 65891
(1)
Έγκριση κυκλοφοριακής ρύθμισης επί της δημοτικής οδού Δαμασκηνού 7 της Δ.Κ. Ξυλοκάστρου
που αναφέρεται στην υπ’ αριθμ. 211/2013 απόφαση του Δημοτικού Συμβουλίου του Δήμου Ξυ-
λοκάστρου-Ευρωστίνης της Π.Ε. Κορινθίας.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΟΣ ΚΑΙ ΙΟΝΙΟΥ
Έχοντας υπόψη:
1. Τις περί Διοικητικής Αποκέντρωσης ισχύουσες διατάξεις όπως τροποποιήθηκαν και ισχύουν σήμερα.
2. Τον ν. 3852/2010 (ΦΕΚ 87 Α΄) «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης», άρθρα 280 και 283, παραγρ. 4,
με την ανάλογη εφαρμογή των διατάξεων του π.δ. 267/
1998 (ΦΕΚ 195 Α΄).
3. Το π.δ. 139/27.12.2010 «Οργανισμός Αποκεντρωμένης Διοίκησης Πελοποννήσου-Δυτικής Ελλάδας και
Ιονίου» (ΦΕΚ 232/Α΄/27.12.2010).
4. Τις διατάξεις του ν. 2503/1997 «Διοίκηση, οργάνωση,
στελέχωση της Περιφέρειας, ρύθμιση θεμάτων για τη
Τοπική Αυτοδιοίκηση και άλλες διατάξεις».
5. Τον ν. 2696/1999 (ΦΕΚ 57 Α΄) που αφορά την κύρωση του Κώδικα Οδικής Κυκλοφορίας με το άρθρο 52 και
τις τροποποιήσεις των διατάξεων του που περιλαμβάνονται στο ν. 3542/2007 (ΦΕΚ 50 Α΄).
6. Την υπ’ αριθμ. 65590/4736/12.06.2013 απόφαση του
Γενικού Γραμματέα της Αποκεντρωμένης Διοίκησης ΠΔΕ
και Ι με την οποία ορίστηκε ως Εισηγήτρια Υπηρεσία για
την έγκριση αποφάσεων συλλογικών οργάνων των ΟΤΑ
που αφορούν μέτρα ρύθμισης οδικής κυκλοφορίας.
7. Το υπ’ αριθμ. 2305/82229/22.07.2013 έγγραφο
διευκρινίσεων-οδηγιών του Γενικού Γραμματέα της
Αποκεντρωμένης Διοίκησης ΠΔΕ και Ι, (ΑΔΑ: ΒΛ9ΑΟΡ1Φ-10Θ), όπως συμπληρώθηκε με το αριθμ. 3487/
130690/02.10.2014 έγγραφο επίσης του Γ.Γ. της ΑΔ/ΠΔΕ
και Ι.
8. Το υπ’ αριθμ. 221252/18.09.2017 έγγραφο διευκρινίσεων-οδηγιών του Συντονιστή της Αποκεντρωμένης
Διοίκησης ΠΔΕ και Ι. (ΑΔΑ: ΩΤΘΚΟΡ1Φ-034)
9. Το υπ’ αριθμ. 15109/13.05.2013 έγγραφο διευκρινίσεων του Υπουργείου Εσωτερικών της Γενικής Διεύθυν-
σης Τοπικής Αυτοδιοίκησης, Διεύθυνσης Οργάνωσης και
Λειτουργίας ΟΤΑ.
10. Την με αριθμ. 15870/15.05.2017 (ΦΕΚ 250/ΥΟΔΔ/
26.05.2017) υπουργική απόφαση του Υπουργού Εσωτερικών και το αριθμ. πρωτ. 118604/29.05.2017 έγγραφο
της Διεύθυνσης Διοίκησης της ΑΔ/ΠΔΕ και Ι περί ανάληψης υπηρεσίας του Συντονιστή.
11. Την με αριθμ. 130479/17 (ΦΕΚ 2113/Β΄/2017) απόφαση του Συντονιστή της ΑΔ/ΠΔΕ και Ι με θέμα «Μετα-
βίβαση δικαιώματος υπογραφής....».
12. Το ν. 4313/2014 (ΦΕΚ 261/Α΄/17.12.2014) που αφορά «ρυθμίσεις θεμάτων Μεταφορών, Τηλεπικοινωνιών
και Δημοσίων Έργων και άλλες διατάξεις», άρθρο 48
περί θεμάτων οδικής κυκλοφορίας όπως αντικαθιστά
συνολικά το άρθρο 52 του ν. 2696/1999.
13. Τον ν. 4058/2012 (ΦΕΚ 63/Α΄/22.03.2012) «Παροχή
υπηρεσιών ασφαλείας από ένοπλους φρουρούς σε εμπορικά πλοία και άλλες διατάξεις» και ειδικότερα το άρθρο
52Α που αφορά «Μέτρα ρύθμισης οδικής κυκλοφορίας
στους χερσαίους χώρους λιμένων».
14. Τον ν. 4150/2013 (ΦΕΚ 102/Α’/29.04.2013) «Ανασυγκρότηση του Υπουργείου Ναυτιλίας και Αιγαίου και
άλλες διατάξεις» και ειδικότερα το άρθρο 45 περί «κυκλοφορικών ρυθμίσεων λιμένων».
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Απριλίου 2018
ΤΕΥΧΟΣ  ΔΕΥΤΕΡΟ
Αρ. Φύλλου 1443
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 1443/26.04.2018
15. Το υπ’ αριθμ. 3042/8.10.2011 έγγραφο διευκρινίσεων της ΔΜΕΟ του Υπουργείου Υ.ΜΕ.ΔΙ., που αφορά
κυκλοφοριακές ρυθμίσεις οδών στους Δήμους ή Κοινότητες σύμφωνα με το άρθρο 82 του ν. 3463/2006.
16. Την αριθμ. ΔΟΥ/οικ/220/15.01.2015 εγκύκλιο της
Γενικής Διεύθυνσης Συγκοινωνιακών Υποδομών του
Υπουργείου Υπ.Με.Δι., (ΑΔΑ: Ω37Χ1-2ΥΑ).
17. Τις αριθμ. 1115/2012, 49/2012 και 819/2013 αποφάσεις του Συμβουλίου της Επικρατείας.
18. Η αριθμ. 19/2013 απόφαση της Δημοτικής Κοινότητας του Δήμου Ξυλοκάστρου-Ευρωστίνης σύμφωνα
με τα πρακτικά της 8ης 2013 Συνεδρίασης της Δημοτικής
Κοινότητας που αφορά το αίτημα της Λυμπερίδου Σωτηρίας για απαγόρευση στάσης-στάθμευσης έμπροσθεν
εισόδου ιδιωτικού χώρου.
19. Η αριθμ. 211/2013 απόφαση του Δημοτικού Συμβουλίου Δήμου Ξυλοκάστρου-Ευρωστίνης σύμφωνα με
τα πρακτικά της 18ης 2013 Συνεδρίασης του Δ.Σ. που
αφορά το αίτημα της Λυμπερίδου Σωτηρίας για απαγόρευση στάσης-στάθμευσης έμπροσθεν εισόδου ιδι-
ωτικού χώρου.
20. Η αριθμ. 25/2013 απόφαση της Επιτροπής Ποιότητας Ζωής του Δήμου Ξυλοκάστρου-Ευρωστίνης σύμ-
φωνα με τα πρακτικά της 11ης 2013 Συνεδρίασης της
Ε.Π.Ζ. που αφορά το αίτημα της Λυμπερίδου Σωτηρίας
για απαγόρευση στάσης-στάθμευσης έμπροσθεν εισόδου ιδιωτικού χώρου.
21. Η αριθμ. 12056/9.07.2013 θετική εισήγηση της
Διεύθυνσης Τεχνικών Υπηρεσιών του Δήμου Ξυλοκάστρου-Ευρωστίνης που αφορά την απαγόρευση στάσης-
στάθμευσης έμπροσθεν της εισόδου ιδιωτικού χώρου
στάθμευσης που βρίσκεται επί της οδού Δαμασκηνού
7 της Δ.Κ. Ξυλοκάστρου.
22. Το αριθμ. 3246/60188/08.11.2013 έγγραφο ελέγχου νομιμότητας της αριθμ. 211/2013 απόφασης του ΔΣ
Ξυλοκάστρου Ευρωστίνης της Διεύθυνσης Διοίκησης/
Τμήματος Διοικητικού Οικονομικού Κορινθίας.
23. Την αριθμ. 496/21530/17.02.2014 απόφαση Έγκρισης Κυκλοφοριακής Ρύθμισης επί της δημοτικής οδού
Δαμασκηνού 7 της Δ.Κ. Ξυλοκάστρου που αναφέρεται
στην υπ’ αριθμ. 211/2013 απόφαση του Δημοτικού Συμβουλίου του Δήμου Ξυλοκάστρου-Ευρωστίνης της Π.Ε.
Κορινθίας, του Γενικού Γραμματέα ΑΔ/ΠΔΕ και Ι η οποία
δε δημοσιεύθηκε σε ΦΕΚ.
24. Το γεγονός ότι από τη παρούσα απόφαση δε προκαλείται δαπάνη εις βάρος του κρατικού προϋπολογι-
σμού.
25. Τον σχηματισθέντα φάκελο του έργου, αποφασίζουμε:
Την έγκριση των κυκλοφοριακών ρυθμίσεων που αφορούν το αίτημα της Λυμπερίδου Σωτηρίας για απαγόρευ-
ση στάσης-στάθμευσης έμπροσθεν εισόδου ιδιωτικού
χώρου επί δημοτικής οδού.
Η εν λόγω έγκριση των κυκλοφοριακών ρυθμίσεων
επί της δημοτικής οδού Δαμασκηνού 7 της Δ.Κ. Ξυλοκάστρου που αναφέρεται στην υπ’ αριθμ. 211/2013
απόφαση του Δημοτικού Συμβουλίου του Δήμου Ξυλοκάστρου-Ευρωστίνης της Π.Ε. Κορινθίας, γίνεται με
τις εξής προϋποθέσεις:
1. Να τηρηθούν τα πρακτικά της 211/2013 απόφασης
του Δημοτικού Συμβουλίου Δήμου Ξυλοκάστρου-Ευρωστίνης σύμφωνα με τα οποία απαγορεύεται η στάση-
στάθμευση έμπροσθεν εισόδου ιδιωτικού χώρου στάθμευσης κατόπιν αιτήματος της Λυμπερίδου Σωτηρίας.
2. Με την εφαρμογή της προτεινόμενης κυκλοφοριακής ρύθμισης να γίνει μέριμνα έτσι ώστε να μην
επηρεαστούν οι υπηρεσίας των μέσων οδικής μαζικής
μεταφοράς.
3. Η προτεινόμενη κυκλοφοριακή ρύθμιση δεν πρέπει να επηρεάζει τις ανάγκες των Ατόμων με Αναπηρία
(ΑμεΑ).
4. Τα μέτρα που λαμβάνονται σύμφωνα με την παρούσα απόφαση ισχύουν από την τοποθέτηση των οικείων
πινακίδων σήμανσης, των σηματοδοτών ή των διαγραμμίσεων στο οδόστρωμα, εκτός αν κατά το χρόνο ισχύος
των μέτρων αυτών η κυκλοφορία ρυθμίζεται από στελέχη της αρμόδιας Αστυνομικής Αρχής.
5. Η μη τήρηση των όρων και των προϋποθέσεων που
έχουν τεθεί από τους αρμοδίους φορείς, καθώς και με
την απόφαση αυτή, συνεπάγεται την αυτοδίκαιη ανάκληση της.
6. Με την παρούσα απόφαση δε νομιμοποιούνται τυχόν παράνομες ενέργειες.
Οι Αρχές προς τις οποίες αποστέλλεται η απόφαση
αυτή, παρακαλούνται να παρακολουθήσουν την ακριβή εκτέλεση των όρων που έχουν τεθεί με αυτή, όσον
αφορά σε θέματα αρμοδιότητα τους.
Η απόφαση αυτή να δημοσιευθεί στην Εφημερίδα της
Κυβερνήσεως.
Πάτρα, 29 Μαρτίου 2018
Με εντολή Συντονιστή
Αποκεντρωμένης Διοίκησης
ΔΙΟΝΥΣΙΟΣ ΠΑΝΑΓΙΩΤΟΠΟΥΛΟΣ
Ι
Αριθμ. 66223
(2)
Έγκριση κυκλοφοριακής ρύθμισης επί της δημοτικής οδού Βαρδαλούκα που αναφέρεται
στην υπ’ αριθμ. 254/2013 απόφαση του Δημοτικού Συμβουλίου του Δήμου Ναυπάκτου της Π.Ε.
Αιτ/νιας.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΟΣ ΚΑΙ ΙΟΝΙΟΥ
Έχοντας υπόψη:
1. Τις περί Διοικητικής Αποκέντρωσης ισχύουσες διατάξεις όπως τροποποιήθηκαν και ισχύουν σήμερα.
2. Τον ν.  3852/2010 (ΦΕΚ  87 Α΄) «Νέα Αρχιτεκτονική της Αυτοδιοίκησης και της Αποκεντρωμένης
Διοίκησης - Πρόγραμμα Καλλικράτης», άρθρα 280 και
283, παραγρ. 4, με την ανάλογη εφαρμογή των διατάξεων του π.δ. 267/1998 (ΦΕΚ 195 Α΄).
3. Το π.δ. 139/27.12.2010 «Οργανισμός Αποκεντρωμένης Διοίκησης Πελοποννήσου-Δυτικής Ελλάδας και
Ιονίου» (ΦΕΚ 232/Α΄/27.12.2010).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 1443/26.04.2018
4. Τις διατάξεις του ν. 2503/1997 «Διοίκηση, οργάνωση,
στελέχωση της Περιφέρειας, ρύθμιση θεμάτων για τη
Τοπική Αυτοδιοίκηση και άλλες διατάξεις».
5. Τον ν. 2696/1999 (ΦΕΚ 57 Α΄) που αφορά την κύρωση του Κώδικα Οδικής Κυκλοφορίας με το άρθρο 52 και
τις τροποποιήσεις των διατάξεων του που περιλαμβάνονται στο ν. 3542/2007 (ΦΕΚ 50 Α΄).
6. Την υπ’ αριθμ. 65590/4736/12.06.2013 απόφαση του
Γενικού Γραμματέα της Αποκεντρωμένης Διοίκησης ΠΔΕ
και Ι με την οποία ορίστηκε ως Εισηγήτρια Υπηρεσία για
την έγκριση αποφάσεων συλλογικών οργάνων των ΟΤΑ
που αφορούν μέτρα ρύθμισης οδικής κυκλοφορίας.
7. Το υπ’ αριθμ. 2305/82229/22.07.2013 έγγραφο διευκρινίσεων-οδηγιών του Γενικού Γραμμα-
τέα της Αποκεντρωμένης Διοίκησης ΠΔΕ και Ι,
(ΑΔΑ: ΒΛ9ΑΟΡ1Φ-10Θ), όπως συμπληρώθηκε με το
αριθμ.3487/130690/02.10.2014 έγγραφο επίσης του Γ.Γ.
της ΑΔ/ΠΔΕ και Ι.
8. Το υπ’ αριθμ. 221252/18.09.2017 έγγραφο διευκρινίσεων-οδηγιών του Συντονιστή της Αποκεντρωμένης
Διοίκησης ΠΔΕ και Ι. (ΑΔΑ: ΩΤΘΚΟΡ1Φ-034).
9. Το υπ’ αριθμ. 15109/13.05.2013 έγγραφο διευκρινίσεων του Υπουργείου Εσωτερικών της Γενικής Διεύθυν-
σης Τοπικής Αυτοδιοίκησης, Διεύθυνσης Οργάνωσης και
Λειτουργίας ΟΤΑ.
10. Την με αριθμ. 15870/15.05.2017 (ΦΕΚ 250/ΥΟΔΔ/
26.05.2017) υπουργική απόφαση του Υπουργού Εσωτερικών και το αριθμ. πρωτ. 118604/29.05.2017 έγγραφο
της Διεύθυνσης Διοίκησης της ΑΔ/ΠΔΕ και Ι περί ανάληψης υπηρεσίας του Συντονιστή.
11. Την με αριθμ. 130479/17 (ΦΕΚ 2113/Β΄/2017) απόφαση του Συντονιστή της ΑΔ/ΠΔΕ και Ι με θέμα «Μετα-
βίβαση δικαιώματος υπογραφής....».
12. Το ν. 4313/2014 (ΦΕΚ 261/Α΄/17.12.2014) που αφορά «ρυθμίσεις θεμάτων Μεταφορών, Τηλεπικοινωνιών
και Δημοσίων Έργων και άλλες διατάξεις», άρθρο 48
περί θεμάτων οδικής κυκλοφορίας όπως αντικαθιστά
συνολικά το άρθρο 52 του ν. 2696/1999.
13. Το υπ’ αριθμ. 3042/8.10.2011 έγγραφο διευκρινίσεων της ΔΜΕΟ του Υπουργείου Υ.ΜΕ.ΔΙ, που αφορά
κυκλοφοριακές ρυθμίσεις οδών στους Δήμους ή Κοινότητες σύμφωνα με το άρθρο 82 του ν. 3463/2006.
14. Την αριθμ. ΔΟΥ/οικ/220/15.01.2015 εγκύκλιο της
Γενικής Διεύθυνσης Συγκοινωνιακών Υποδομών του
Υπουργείου Υπ.Με.Δι., (ΑΔΑ: Ω37Χ1-2ΥΑ).
15. Τις αριθμ. 1115/2012, 49/2012 και 819/2013 Αποφάσεις του Συμβουλίου της Επικρατείας.
16. Τον ν. 4058/2012 (ΦΕΚ 63/Α΄/22.03.2012) «Παροχή
υπηρεσιών ασφαλείας από ένοπλους φρουρούς σε εμπορικά πλοία και άλλες διατάξεις» και ειδικότερα το άρθρο
52Α που αφορά «Μέτρα ρύθμισης οδικής κυκλοφορίας
στους χερσαίους χώρους λιμένων».
17. Τον ν. 4150/2013 (ΦΕΚ 102/Α΄/29.04.2013) «Ανασυγκρότηση του Υπουργείου Ναυτιλίας και Αιγαίου και
άλλες διατάξεις» και ειδικότερα το άρθρο 45 περί «κυκλοφορικών ρυθμίσεων λιμένων».
18. Η αριθμ. 494/2011 απόφαση του Δημοτικού Συμβουλίου Δήμου Ναυπακτίας σύμφωνα με τα πρακτικά
της 28ης 2011 Συνεδρίασης του Δ.Σ. που αφορά τα
δικαιολογητικά έκδοσης άδειας τοποθέτησης πινακίδων
εισόδου-εξόδου οχημάτων και απαγόρευσης στάσηςστάθμευσης.
19. Η αριθμ. 254/2013 απόφαση του Δημοτικού Συμβουλίου Δήμου Ναυπακτίας σύμφωνα με τα πρακτικά
της ^ης/2013 Συνεδρίασης του Δ.Σ. που αφορά το αίτημα της Αλεξάνδρας Μακρή-Κορομπέλη για απαγόρευ-
ση στάσης-στάθμευσης έμπροσθεν εισόδου ιδιωτικού
χώρου.
20. Το υπ’ αριθμ. 22468/29.08.2013 έγγραφο του Δήμου Ναυπακτίας/Τμήμα Υποστήριξης Πολιτικών Οργά-
νων σύμφωνα με το οποίο χορηγήθηκαν όλα τα στοιχεία
για την αριθμ. 254/2013 απόφαση του ΔΣ.
21. Η αριθμ. 2482/23.01.2013 θετική εισήγηση της Διεύθυνσης Τεχνικών Υπηρεσιών του Δήμου Ναυπακτίας
που αφορά την απαγόρευση στάσης-στάθμευσης
έμπροσθεν της εισόδου ιδιωτικού χώρου στάθμευσης
που βρίσκεται επί της οδού Βαρδακουλά η οποία συνοδεύεται και με το αριθμ. Δ.Υ./1.08.2013 απαντητικό
έγγραφο της.
22. Ο αριθμ. 106739/5355/25.09.2013 έλεγχος νομιμότητας της αριθμ. 254/2013 απόφασης του ΔΣ Ναυπα-
κτίας της Διεύθυνσης Διοίκησης/ Τμήματος Διοικητικού
Οικονομικού Αιτ/νιας.
23. Την αριθμ. 497/21535/17.02.2014απόφαση Έγκρισης Κυκλοφοριακής Ρύθμισης επί της δημοτικής οδού
Βαρδαλούκα που αναφέρεται στην υπ’ αριθμ 254/2013
απόφαση του Δημοτικού Συμβουλίου του Δήμου Ναυπάκτου της Π.Ε. Αιτ/νιας, του Γενικού Γραμματέα ΑΔ/ΠΔΕ
και Ι η οποία δε δημοσιεύθηκε σε ΦΕΚ.
24. Το γεγονός ότι από τη παρούσα απόφαση δε προκαλείται δαπάνη εις βάρος του Κρατικού προϋπολογισμού.
25. Τον σχηματισθέντα φάκελο του έργου, αποφασίζουμε:
Την έγκριση των κυκλοφοριακών ρυθμίσεων που αφορούν το αίτημα της Αλεξάνδρας Μακρή-Κορομπέλη για
απαγόρευση στάσης-στάθμευσης έμπροσθεν εισόδου
ιδιωτικού χώρου επί δημοτικής οδού.
Η εν λόγω έγκριση των κυκλοφοριακών ρυθμίσεων επί
της δημοτικής οδού Βαρδαλούκα που αναφέρεται στην
υπ’ αριθμ. 254/2013 απόφαση του Δημοτικού Συμβουλίου του Δήμου Ναυπάκτου της Π.Ε. Αιτ/νιας, γίνεται με
τις εξής προϋποθέσεις:
1. Να τηρηθούν τα πρακτικά της 254/2013 απόφασης
του Δημοτικού Συμβουλίου Δήμου Ναυπακτίας σύμφωνα με τις οποίες απαγορεύεται η στάση-στάθμευση
έμπροσθεν εισόδου ιδιωτικού χώρου στάθμευσης κατόπιν αιτήματος της Αλεξάνδρας Μακρή-Κορομπέλη.
2. Με την εφαρμογή της προτεινόμενης κυκλοφοριακής ρύθμισης να γίνει μέριμνα έτσι ώστε να μην
επηρεαστούν οι υπηρεσίας των μέσων οδικής μαζικής
μεταφοράς.
3. Η προτεινόμενη κυκλοφοριακή ρύθμιση δεν πρέπει να επηρεάζει τις ανάγκες των Ατόμων με Αναπηρία
(ΑμεΑ).
4. Τα μέτρα που λαμβάνονται σύμφωνα με την παρούσα απόφαση ισχύουν από την τοποθέτηση των οι-
κείων πινακίδων σήμανσης, των σηματοδοτών ή των
διαγραμμίσεων στο οδόστρωμα, εκτός αν κατά το χρόνο
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 1443/26.04.2018
ισχύος των μέτρων αυτών η κυκλοφορία ρυθμίζεται από
στελέχη της αρμόδιας Αστυνομικής Αρχής.
5. Η μη τήρηση των όρων και των προϋποθέσεων που
έχουν τεθεί από τους αρμοδίους φορείς,καθώς και με
την απόφαση αυτή, συνεπάγεται την αυτοδίκαιη ανάκληση της.
6. Με την παρούσα απόφαση δε νομιμοποιούνται τυχόν παράνομες ενέργειες.
Οι Αρχές προς τις οποίες αποστέλλεται η απόφαση
αυτή, παρακαλούνται να παρακολουθήσουν την ακριβή εκτέλεση των όρων που έχουν τεθεί με αυτή, όσον
αφορά σε θέματα αρμοδιότητα τους.
Η παρούσα απόφαση να δημοσιευθεί στην Εφημερίδα
της Κυβερνήσεως όπως προβλέπεται από τις διατάξεις
του άρθρου 109 του ν. 2696/1999 (ΚΟΚ).
Πάτρα, 30 Μαρτίου 2018
Με εντολή Συντονιστή
Ο Γενικός Διευθυντής
Χωρ/κης και Περ/κης Πολ/κής ΑΔ/ΠΔΕ και Ι
ΔΙΟΝΥΣΙΟΣ ΠΑΝΑΓΙΩΤΟΠΟΥΛΟΣ
Ι
Αριθμ. 182/1/4.4.2016
(3)
Έγκριση Κανονισμού Διδακτορικών Σπουδών
του Παιδαγωγικού Τμήματος Δημοτικής Εκπαίδευσης της Παιδαγωγικής Σχολής του Αριστοτε-
λείου Πανεπιστημίου Θεσσαλονίκης.
Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ
(Αριθμ. Συνεδρίασης 2953/25-1-2018)
Έχοντας υπόψη:
1. Τις διατάξεις του ν. 4485/2017 «Οργάνωση και λειτουργία της ανώτατης εκπαίδευσης, ρυθμίσεις για την
έρευνα και άλλες διατάξεις» και ιδίως το άρθρο 45 παρ. 2
(ΦΕΚ 114 Α’).
2. Τις διατάξεις του άρθρου 85 και ειδικότερα της παρ. 5
και 6 εδ. β του ν. 4485/2017 (ΦΕΚ 114/τ.Α΄/4.8.2017).
3. Τις ερμηνευτικές εγκύκλιους του Υπουργείου Παιδείας, Έρευνας και Θρησκευμάτων με αριθμό: α)163204/
Ζ1 EΞ. ΕΠΕΙΓΟΝ/29-9-2017: «Εφαρμογή των διατάξεων
του ν. 4485/2017 (Α΄114) για θέματα μεταπτυχιακών
σπουδών και εκπόνησης διδακτορικών διατριβών-λοιπά θέματα και β)22879/Ζ1/9-2-2018: «Εφαρμογή των
διατάξεων του ν. 4485/2017 (Α΄ 114).
4. Την απόφαση της Συνέλευσης του Παιδαγωγικού
Τμήματος Δημοτικής Εκπαίδευσης της Παιδαγωγικής
Σχολής του Αριστοτελείου Πανεπιστημίου Θεσσαλονίκης
(συνεδρίαση με αριθ 17Μ7/24-11-2017).
5. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του Κρατικού
Προϋπολογισμού, αποφασίζουμε:
Εγκρίνουμε τον Κανονισμό Διδακτορικών Σπουδών
του Παιδαγωγικού Τμήματος Δημοτικής Εκπαίδευσης
της Παιδαγωγικής Σχολής του Αριστοτελείου Πανεπιστημίου Θεσσαλονίκης, ως εξής:
Άρθρο 1
Γενικές Αρχές
Οι Διδακτορικές Σπουδές του Παιδαγωγικού Τμήματος Δημοτικής Εκπαίδευσης του ΑΠΘ αποσκοπούν στην
προαγωγή της γνώσης και της πρωτότυπης επιστημονικής έρευνας και οδηγούν στην απόκτηση Διδακτορικού
Διπλώματος.
Το Διδακτορικό Δίπλωμα αποτελεί ακαδημαϊκό τίτλο,
ο οποίος πιστοποιεί την εκπόνηση πρωτότυπης επιστημονικής έρευνας και την ουσιαστική συνεισφορά του/της
κατόχου του στην εξέλιξη της επιστήμης και της γνώσης
στον αντίστοιχο επιστημονικό κλάδο.
Στον παρόντα Εσωτερικό Κανονισμό αποτυπώνονται η
δομή και οι κανόνες λειτουργίας του Προγράμματος Διδακτορικών Σπουδών του Παιδαγωγικού Τμήματος Δη-
μοτικής Εκπαίδευσης του Αριστοτελείου Πανεπιστημίου
Θεσσαλονίκης, όπως αυτός καταρτίστηκε με απόφαση
της Συνέλευσης του Τμήματος (συνεδρίαση με αριθμό
17Μ7/24-11-2017).
Άρθρο 2
Νομικό και Θεσμικό πλαίσιο
Το Πρόγραμμα Διδακτορικών Σπουδών του Παιδαγωγικού Τμήματος Δημοτικής Εκπαίδευσης οργανώνεται
και λειτουργεί σύμφωνα με τις διατάξεις του ν. 4485/2017
και των εν ισχύ ευρισκομένων σχετικών διατάξεων και
αποφάσεων.
Άρθρο 3
Δικαίωμα Υποβολής Αίτησης
Δικαίωμα υποβολής αίτησης για εκπόνηση Διδακτορικής Διατριβής στο Τμήμα έχουν όσοι/ες πληρούν τις
κάτωθι προϋποθέσεις:
• Είναι πτυχιούχοι Α.Ε.Ι. (Πανεπιστημίου ή ΤΕΙ) της ημεδαπής ή αναγνωρισμένου ως ισότιμου ιδρύματος της
αλλοδαπής.
• Είναι κάτοχοι Διπλώματος Μεταπτυχιακών Σπουδών
Α.Ε.Ι. της ημεδαπής ή αναγνωρισμένου ως ισότιμου ιδρύματος της αλλοδαπής σε επιστημονική περιοχή συναφή
με εκείνες των ΠΜΣ του ΠΤΔΕ.
Είναι κάτοχοι ενιαίου και αδιάσπαστου τίτλου σπουδών μεταπτυχιακού επιπέδου κατά το άρθρο 46 του
ν. 4485/2017.
Άρθρο 4
Χρονική διάρκεια
Η χρονική διάρκεια για την απόκτηση του Διδακτορικού Διπλώματος είναι τουλάχιστον τρία (3) πλήρη
ημερολογιακά έτη από την ημερομηνία ορισμού της
Τριμελούς Συμβουλευτικής Επιτροπής. Ο μέγιστος χρόνος εκπόνησης της διδακτορικής διατριβής ορίζεται στα
έξι (6) πλήρη ημερολογιακά έτη από την ημερομηνία
ορισμού της Τριμελούς Συμβουλευτικής Επιτροπής. Ο
παραπάνω χρόνος δύναται να παραταθεί για δύο (2)
επιπλέον έτη, μετά από αίτηση του/της υποψηφίου/ας
και τεκμηριωμένη απόφαση της Συνέλευσης του Τμήματος. Ο/η υποψή-φιος/α διδάκτορας μπορεί να αιτηθεί
αναστολή ενός (1) πλήρους ημερολογιακού έτους με
αίτησή του/της, η οποία συνοδεύεται με επαρκώς αιτιολογημένη εισήγηση της Τριμελούς Συμβουλευτικής
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 1443/26.04.2018
Επιτροπής και εγκρίνεται με απόφαση της Συνέλευσης
του Τμήματος. Κατά τη διάρκεια της αναστολής αίρεται
η ιδιότητά του/της υποψήφιου/ας διδάκτορα και τα εξ’
αυτής απορρέοντα δικαιώματα. Ο χρόνος της αναστολής
δεν προσμετράται στο μέγιστο συνολικό χρόνο εκπόνησης της Διδακτορικής Διατριβής.
Αλλαγή τίτλου ή εξειδίκευση τίτλου, μπορεί να πραγματοποιηθεί μετά από τεκμηριωμένη εισήγηση της
Τριμελούς Συμβουλευτικής Επιτροπής και έγκριση της
Συνέλευσης του Τμήματος. Αλλαγή θέματος στην υπό
εκπόνηση Διδακτορική Διατριβή, μπορεί να πραγματοποιηθεί μετά από τεκμηριωμένη εισήγηση της Τριμελούς
Συμβουλευτικής Επιτροπής και έγκριση της Συνέλευσης
του Τμήματος. Στην περίπτωση κατά την οποία η αλλαγή
θέματος οδηγεί σε νέο επιστημονικό πεδίο, ακολουθείται
η διαδικασία του άρθρου 7 του παρόντα Κανονισμού.
Άρθρο 5
Δικαιώματα/Παροχές και Υποχρεώσεις
Υποψηφίων Διδακτόρων
5.1 Δικαιώματα/Παροχές
Οι Διδακτορικές Σπουδές προσφέρονται δωρεάν.
Οι υποψήφιοι/ες διδάκτορες για πέντε (5) έτη από την
ημερομηνία ορισμού της Τριμελούς Συμβουλευτικής Επιτροπής, διατηρούν πλήρη τα δικαιώματα και τις παρο-
χές που προβλέπονται και για τους/τις φοιτη-τές/τριες
του β΄ κύκλου σπουδών (τεχνολογική και οικονομική
υποστήριξη, βραβεία, υποτροφίες, φοιτητική μέριμνα,
εκπροσώπηση σε συλλογικά όργανα).
Επιπλέον, οι υποψήφιοι/ες διδάκτορες διατηρούν
δικαιώματα πρόσβασης, δανεισμού και χρήσης των
ηλεκτρονικών υπηρεσιών των πανεπιστημιακών βιβλιοθηκών μέχρι και πέντε (5) έτη μετά την απονομή του
Διδακτορικού Διπλώματος.
5.2. Υποχρεώσεις
Ο/Η υποψήφιος/α διδάκτορας έχει υποχρέωση ανανέωσης της εγγραφής του/της κάθε ακαδημαϊκό έτος.
Άρθρο 6
Συμμετοχή Υποψηφίων Διδακτόρων
στην εκπαιδευτική διαδικασία
Με απόφαση Συνέλευσης του Τμήματος (άρθρο 9
παρ. 3 εδάφιο ε΄ του ν. 3685/2008 που παραμένει σε ισχύ
σύμφωνα με το άρθρο 88 περ. α΄του ν. 4485/2017) και
κοινή απόφαση των Υπουργών Παιδείας και Οικονομικών μπορεί να ανατίθεται σε υποψήφιους/ες διδάκτορες
η επικουρία μελών ΔΕΠ του Τμήματος σε προπτυχιακό
και μεταπτυχιακό επίπεδο με ωριαία αντιμισθία, η οποία
επιβαρύνει τον τακτικό προϋπολογισμό του Ιδρύματος.
Άρθρο 7
Διαδικασία Επιλογής Υποψηφίων Διδακτόρων
Αιτήσεις για εκπόνηση διδακτορικής διατριβής στο
Παιδαγωγικό Τμήμα Δημοτικής Εκπαίδευσης υποβάλλονται τρεις φορές το χρόνο, και πιο συγκεκριμένα τον
Φεβρουάριο, τον Ιούνιο και τον Σεπτέμβριο κάθε έτους.
> Ο/Η ΥΠΟΨΗΦΙΟΣ/Α
Ο/Η υποψήφιος/α υποβάλλει αποκλειστικά στη διάρκεια των μηνών Φεβρουαρίου ή Ιουνίου ή Σεπτεμβρίου
κάθε έτους σχετική Αίτηση στη Γραμματεία του Τμήματος.
Στην αίτηση αναγράφεται ο προτεινόμενος τίτλος,
η προτεινόμενη γλώσσα εκπόνησης και συγγραφής -η
οποία μπορεί να είναι διάφορη της ελληνικής - καθώς και
ο/η προτεινόμενος/η ως επιβλέπων/ουσα της Διδακτορικής Διατριβής, ο/η οποίος/α ανήκει σε όσους/ες έχουν
δικαίωμα επίβλεψης Διδακτορικής Διατριβής, σύμφωνα
με τα οριζόμενα στο άρθρο 39 του ν. 4485/2017 και στο
άρθρο 8 του παρόντος Κανονισμού.
Η αίτηση συνοδεύεται από αναλυτικό βιογραφικό σημείωμα του/της υποψηφίου και προσχέδιο διδακτορικής
διατριβής.
> ΤΟ ΤΜΗΜΑ
H Συνέλευση του Τμήματος, με βάση τη συνάφεια του
ερευνητικού αντικειμένου των αιτήσεων που έχουν υποβληθεί, ορίζει τριμελή Επιτροπή από μέλη ΔΕΠ του Τμή-
ματος, ανά κατηγορία αιτήσεων. Η κάθε Επιτροπή εξετάζει τις υποβληθείσες αιτήσεις και τα συνυποβαλλόμενα
έγγραφα και καλεί σε συνέντευξη τον/την υποψήφιο/α.
Κατόπιν, η κάθε Επιτροπή υποβάλει στη Συνέλευση
του Τμήματος εισήγηση με αναλυτικό υπόμνημα, στο
οποίο αναγράφονται οι λόγοι για τους οποίους ο/η υποψήφιος/α πληροί ή δεν πληροί τις προϋποθέσεις προ-
κειμένου να γίνει δεκτός/η. Επιπρόσθετα, προτείνει τον/
την επιβλέποντα/ουσα, ακόμη και αν αυτός/η δεν έχει
προταθεί από τον/την υποψήφιο/α. Σε κάθε περίπτωση
το θέμα ανάγεται στην αρμοδιότητα της Συνέλευσης
του Τμήματος.
Η Συνέλευση του Τμήματος, συνεκτιμώντας το υπόμνημα της Επιτροπής, εγκρίνει ή απορρίπτει αιτιολογη-
μένα την αίτηση του/της υποψηφίου/ας. Στην εγκριτική
απόφαση της Συνέλευσης ορίζεται και η γλώσσα εκπόνησης και συγγραφής της Διδακτορικής Διατριβής.
Άρθρο 8
Επίβλεψη Διδακτορικής Διατριβής
1. Δικαίωμα επίβλεψης Διδακτορικών Διατριβών έχουν
τα μέλη Δ.Ε.Π. α΄ βαθμίδας, αναπληρωτή και επίκουρου του οικείου ή άλλου Α.Ε.Ι. ή ερευνητές Α΄, Β΄ ή Γ΄
βαθμίδας από ερευνητικά κέντρα του άρθρου 13Α του
ν. 4310/2014 συμπεριλαμβανομένων των ερευνητικών
κέντρων της Ακαδημίας Αθηνών και του Ιδρύματος Ιατροβιολογικών Ερευνών της Ακαδημίας Αθηνών.
2. Η Συνέλευση του Τμήματος αναθέτει στον/στην
προτεινόμενο/η επιβλέποντα/ουσα, σύμφωνα με την
παράγραφο 3 του άρθρου 38 του ν. 4485/2017, την επίβλεψη της Διδακτορικής Διατριβής και ορίζει Τριμελή
Συμβουλευτική Επιτροπή, με αρμοδιότητα να πλαισιώνει
και να υποστηρίζει την εκπόνηση και συγγραφή της.
3. Στην Τριμελή Συμβουλευτική Επιτροπή μετέχουν ως
μέλη, ο/η επιβλέπων/ουσα και δύο ακόμη μέλη Δ.Ε.Π.
α΄ βαθμίδας, αναπληρωτή και επίκουρου από το οικείο
ή άλλο Α.Ε.Ι. ή καθηγητές αναγνωρισμένων ως ομοταγών ιδρυμάτων της αλλοδαπής, οι οποίοι είναι κάτοχοι
διδακτορικού διπλώματος, ή ερευνητές των βαθμίδων
Α΄, Β΄ ή Γ΄ από ερευνητικά κέντρα του άρθρου 13Α του
ν. 4310/2014, συμπεριλαμβανομένων των ερευνητικών
κέντρων της Ακαδημίας Αθηνών και του Ιδρύματος Ιατροβιολογικών Ερευνών της Ακαδημίας Αθηνών ή από
αναγνωρισμένα ερευνητικά κέντρα ή ινστιτούτα της
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 1443/26.04.2018
αλλοδαπής και έχουν το ίδιο ή συναφές γνωστικό αντικείμενο με την υπό κρίση Διδακτορική Διατριβή. Ως
μέλη της Τριμελούς Συμβουλευτικής Επιτροπής είναι
δυνατόν να ορίζονται και μέλη Δ.Ε.Π. τα οποία είναι σε
άδεια.
Στην Τριμελή Συμβουλευτική Επιτροπή μετέχει τουλάχιστον ένα (1) μέλος Δ.Ε.Π. από τις τρεις πρώτες βαθμίδες
του Τμήματος. Ο ανώτατος αριθμός Διδακτορικών Διατριβών που επιτρέπεται να επιβλέπει ένα μέλος ΔΕΠ είναι
δέκα (10). Οι περιπτώσεις συνεπίβλεψης Διδακτορικών
Διατριβών δεν προσμετρώνται στο σύνολο.
4. Αν για οποιονδήποτε λόγο ο/η επιβλέπων/ουσα
εκλείψει ή διαπιστωμένα αδυνατεί να τελέσει χρέη επιβλέποντος/σας για μεγάλο χρονικό διάστημα, η Συνέλευ-
ση του Τμήματος, εκτιμώντας τις περιστάσεις, αναθέτει
σε άλλον/η την επίβλεψη, σύμφωνα με όσα ορίζονται
στις προηγούμενες παραγράφους, κατόπιν αίτησης του/
της υποψήφιου/ας διδάκτορα και σύμφωνης γνώμης
του/της νέου/ας προτεινόμενου/ης επιβλέποντος/ας. Σε
διαφορετική περίπτωση, ένα από τα άλλα δύο (2) μέλη
της Τριμελούς Συμβουλευτικής Επιτροπής αναλαμβάνουν χρέη επιβλέποντος/ας, ακόμη και καθ’ υπέρβαση
του μέγιστου αριθμού υποψήφιων διδακτόρων.
5. Αν ο/η αρχικός/η επιβλέπων/ουσα μετακινηθεί σε
άλλο Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει
να τελεί χρέη επιβλέποντος/ουσας των Διδακτορικών
Διατριβών που έχει αναλάβει, και ο τίτλος απονέμεται
από το Α.Ε.Ι., στο οποίο ανήκει το Τμήμα, όπου ξεκίνησε
η εκπόνηση της Διδακτορικής Διατριβής.
6. Η Γραμματεία του Τμήματος οφείλει να αναρτήσει
στον διαδικτυακό τόπο, στην ελληνική και αγγλική γλώσσα, το όνομα του/της Υποψήφιου/ας Διδάκτορα, τον τίτ-
λο και σύντομη περίληψη της Διδακτορικής Διατριβής,
το όνομα του/της επιβλέποντος/ουσας και των άλλων
μελών της Τριμελούς Συμβουλευτικής Επιτροπής.
Άρθρο 9
Εκπόνηση Διδακτορικής Διατριβής με Συνεπίβλεψη
Το Παιδαγωγικό Τμήμα Δημοτικής Εκπαίδευσης είναι
δυνατό να συνεργάζεται, σύμφωνα με όσα προβλέπονται στο άρθρο 43 του ν. 4485/2017, με Τμήματα ΑΕΙ
της ημεδαπής, ερευνητικά κέντρα και ινστιτούτα του
άρθρου 13Α του ν. 4310/2014, συμπεριλαμβανομένων
των ερευνητικών κέντρων της Ακαδημίας Αθηνών και
του Ιδρύματος Ιατροβιολογικών Ερευνών της Ακαδημίας
Αθηνών, για την εκπόνηση διατριβών με συνεπίβλεψη.
Τα σχετικά με τη διαδικασία εκπόνησης, χορήγησης ενιαίου ή χωριστού τίτλου κ.α., προβλέπονται στο οικείο
Ειδικό Πρωτόκολλο Συνεργασίας που καταρτίζεται.
Το Παιδαγωγικό Τμήμα Δημοτικής Εκπαίδευσης είναι
δυνατό επίσης να συνεργάζεται με αναγνωρισμένα ως
ομοταγή Ιδρύματα ή ερευνητικά κέντρα και ινστιτούτα
της αλλοδαπής για την εκπόνηση διατριβών με συνεπίβλεψη. Τα σχετικά με τη διαδικασία εκπόνησης, χορήγη-
σης ενιαίου ή χωριστού τίτλου κ.α., προβλέπονται στο
οικείο Ειδικό Πρωτόκολλο Συνεργασίας που καταρτίζεται σύμφωνα με όσα ορίζει η απόφαση με αριθμό με
αριθμό 41931/Ζ1/13-3-2018 (ΦΕΚ 972/τ.Β΄/13-3-2018)
του Υπουργού Παιδείας, Έρευνας και Θρησκευμάτων.
Άρθρο 10
Διαδικασία Εκπόνησης
Ο/Η υποψήφιος/α διδάκτορας, κατ’ έτος (κάθε Φεβρουάριο) παρουσιάζει προφορικά ενώπιον της Τριμελούς
Συμβουλευτικής Επιτροπής και υποβάλλει εγγράφως σε
αυτή αναλυτικό υπόμνημα σχετικά με την πρόοδο της
Διδακτορικής του Διατριβής. Επίσης, ο υποψήφιος παρουσιάζει, όποτε κρίνεται απαραίτητο από την Τριμελή
Συμβουλευτική Επιτροπή, την πρόοδο της ερευνητικής
εργασίας στα μέλη της, και σε ανοιχτή διάλεξη, θέματα
σχετικά με την ερευνητική του εργασία.
Αντίγραφο του υπομνήματος, καθώς και σχόλια επ’
αυτού από τον/την επιβλέποντα/ουσα ή την Τριμελή
Συμβουλευτική Επιτροπή και των εκθέσεων προόδου,
καταχωρούνται στον ατομικό φάκελο του/της υποψηφίου/ας διδάκτορα.
Άρθρο 11
Αξιολόγηση Διδακτορικής Διατριβής
Μετά την ολοκλήρωση εκπόνησης της Διδακτορικής
Διατριβής ο/η υποψήφιος/α διδάκτορας υποβάλλει αίτηση στην Τριμελή Συμβουλευτική Επιτροπή, δια της Γραμ-
ματείας, για δημόσια υποστήριξη και αξιολόγησή της.
Η Τριμελής Συμβουλευτική Επιτροπή, αποφασίζει την
έγκριση ή την αιτιολογημένη απόρριψη της αίτησης.
Εφόσον αυτή εγκριθεί, συντάσσει αναλυτική Εισηγητική
Έκθεση. Στην Εισηγητική Έκθεση καταγράφεται η ολοκλήρωση της εκπόνησης της διδακτορικής διατριβής και
προτείνεται ο ορισμός Επταμελούς Εξεταστικής Επιτροπής για τον/την υποψήφιο/α διδάκτορα. Εάν η Τριμελής
Συμβουλευτική Επιτροπή δεν εγκρίνει την αίτηση του/
της υποψηφίου/ας διδάκτορα, του/της δίνει αναλυτικά
επιστημονικές παρατηρήσεις – βελτιώσεις καθώς και
χρονοδιάγραμμα υλοποίησης.
Η Συνέλευση του Τμήματος, μετά την κατάθεση θετικής Εισηγητικής Έκθεσης της Τριμελούς Συμβουλευτικής
Επιτροπής, ορίζει Επταμελή Εξεταστική Επιτροπή για
την αξιολόγηση της Διδακτορικής Διατριβής του/της
υποψήφιου/ας διδάκτορα. Σε αυτή μετέχουν τα μέλη
της Τριμελούς Συμβουλευτικής Επιτροπής και τέσσερα
επιπλέον μέλη που πληρούν τα κριτήρια του άρθρου 39
παρ. 2 β’ εδάφιο του ν. 4485/2017 και έχουν την ίδια ή
συναφή ειδικότητα με τον επιστημονικό πεδίο της Διδακτορικής Διατριβής. Η Τριμελής Συμβουλευτική Επιτρο-
πή έχει δικαίωμα πρότασης των μελών της Επταμελούς
Εξεταστικής Επιτροπής.
Προκειμένου να συγκροτηθεί η Επταμελής Εξεταστική Επιτροπή, τα αφυπηρετήσαντα μέλη της Τριμελούς
Συμβουλευτικής Επιτροπής αντικαθίστανται από νέα
μέλη που πληρούν τα κριτήρια του άρθρου 39 παρ. 2
β’ εδάφιο του ν. 4485/2017. Τα αφυπηρετήσαντα μέλη
δικαιούνται να παρευρεθούν στη διαδικασία δημόσιας
παρουσίασης και αξιολόγησης με δικαίωμα λόγου, χωρίς
όμως δικαίωμα ψήφου. Μέλη ΔΕΠ τα οποία βρίσκονται
σε άδεια, δύνανται να συμμετέχουν ως μέλη της Επταμελούς Εξεταστικής Επιτροπής.
Η Διδακτορική Διατριβή υποστηρίζεται από τον/την
υποψήφιο/α διδάκτορα δημόσια, περίπου επί ημίωρο, ενώπιον της Επταμελούς Εξεταστικής Επιτροπής.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 1443/26.04.2018
Η διαδικασία της δημόσιας υποστήριξης προϋποθέτει τη
φυσική παρουσία τουλάχιστον των τεσσάρων (4) μελών
της Επταμελούς Εξεταστικής Επιτροπής, ενώ τα λοιπά
μέλη μπορούν να συμμετέχουν και μέσω τηλεδιάσκεψης.
Ο/Η υποψήφιος/α επίσης απαντά στις ερωτήσεις των
μελών της Επταμελούς Εξεταστικής Επιτροπής. Με τη
σύμφωνη γνώμη της Επταμελούς Εξεταστικής Επιτροπής
είναι δυνατό να υποβληθούν ερωτήσεις και από το ακροατήριο. Η όλη διαδικασία δεν επιτρέπεται να υπερβαίνει
τις δυο (2) ώρες.
Στη συνέχεια ο/η υποψήφιος/α αποχωρεί και η Επταμελής Εξεταστική Επιτροπή συσκέπτεται και κρίνει τη
διατριβή ως προς την ποιότητα, την πληρότητα, την
πρωτότυπη σκέψη και την συμβολή της στην επιστήμη,
καθώς και την απόδοση του/της υποψήφιου/ας, και με
βάση αυτά τα κριτήρια διατυπώνει την τελική της κρίση
και τη βαθμολογεί.
Η έγκριση και βαθμολόγηση βεβαιώνεται με σχετικό
πρακτικό. Η Διδακτορική Διατριβή εγκρίνεται με πλειοψηφία τουλάχιστον πέντε (5) μελών της Επταμελούς Εξε-
ταστικής Επιτροπής. Το πρακτικό υπογράφεται από όλα
τα συμμετέχοντα στη διαδικασία της αξιολόγησης της
διατριβής μέλη της Επταμελούς Εξεταστικής Επιτροπής
και διαβιβάζεται δια της Γραμματείας, στη Συνέλευση
του Τμήματος.
Η εγκριθείσα διδακτορική διατριβή χαρακτηρίζεται με
την ακόλουθη κλίμακα:
- Άριστα με διάκριση (σε όλως εξαιρετικές περιπτώσεις
και μόνο με ομόφωνη απόφαση της Επταμελούς Εξεταστικής Επιτροπής)
- Άριστα
- Λίαν Καλώς
- Καλώς
Ο χαρακτηρισμός της διατριβής προκύπτει μετά από
βαθμολόγηση από κάθε μέλος της Επταμελούς Επιτροπής με βάση δεκάβαθμη κλίμακα (1-10) και εξαγωγή του
μέσου όρου. Ο βαθμός «Καλώς» αντιστοιχεί στους βαθμούς 5 έως και 6,5 της δεκάβαθμης κλίμακας, ο βαθμός
«Λίαν Καλώς» στους βαθμούς 6,6 έως και 8,5 της δεκάβαθμης κλίμακας και ο βαθμός Άριστα στους βαθμούς
8,6 έως και 10 της δεκάβαθμης κλίμακας.
Άρθρο 12
Αναγόρευση και Καθομολόγηση Διδακτόρων
Η Συνέλευση αναγορεύει και καθομολογεί τον/την
υποψήφιο/α διδάκτορα σε δημόσια Συνεδρίαση του
Τμήματος, παρουσία του/της υποψήφιου/ας Διδάκτορα.
Ο Πρόεδρος του Τμήματος θέτει υπόψη του Σώματος το
πρακτικό, που πιστοποιεί την επιτυχή ολοκλήρωση της
διαδικασίας προφορικής παρουσίασης και αξιολόγησης
της Διδακτορικής Διατριβής και ακολουθεί η αναγόρευση και καθομολόγηση του/της υποψηφίου/ας σε Διδά-
κτορα του Τμήματος. Στη Συνεδρίαση παρίσταται ο/η
Πρύτανης ή ο/η Αντιπρύτανης, ενώ μπορεί να παρίσταται
και ο/η Κοσμήτορας.
Η τελετή αναγόρευσης και καθομολόγησης, καθώς
και ο τύπος του Διδακτορικού Διπλώματος του/της Διδάκτορος ακολουθεί τα Πρότυπα σχετικών Αποφάσεων
της Συγκλήτου ΑΠΘ1.
Η τελετή διενεργείται τρεις (3) φορές ανά ακαδημαϊκό
έτος και πιο συγκεκριμένα κατά τους μήνες Φεβρουάριο,
Ιούνιο και Οκτώβριο.
Ο/Η υποψήφιος/α διδάκτορας πριν από την αναγόρευση και καθομολόγησή του/της από την Συνέλευση
του Τμήματος, μπορεί να αιτηθεί χορήγηση Βεβαίωσης
Επιτυχούς Αποπεράτωσης.
Στον/Στην Διδάκτορα χορηγείται Αντίγραφο Διδακτορικού Διπλώματος. Το Διδακτορικό Δίπλωμα (μεμβράνη),
υπογράφεται από τον/την Πρύτανη, τον/την Πρόεδρο και
τον/την Προϊστάμενο/η Γραμματείας του Τμήματος και
φέρει τη σφραγίδα του ΑΠΘ. Τουλάχιστον ένα αντίτυπο
της διδακτορικής διατριβής κατατίθεται στην Κεντρική Βιβλιοθήκη του Πανεπιστημίου και δύο αντίτυπα στη βιβλι-
οθήκη της Παιδαγωγικής Σχολής. Επίσης, καταθέτει και τα
απαιτούμενα από το Εθνικό Κέντρο Τεκμηρίωσης στοιχεία.
Άρθρο 13
Λόγοι Διαγραφής
Η Συνέλευση του Παιδαγωγικού Τμήματος Δημοτικής Εκπαίδευσης, μετά από εισήγηση της Τριμελούς
Συμβουλευτικής Επιτροπής, μπορεί να αποφασίσει τη
διαγραφή Υποψηφίου/ας Διδάκτορα. Στην απόφαση τεκμηριώνονται οι λόγοι διαγραφής που βασίζονται στην
ανεπαρκή πρόοδο του/της υποψηφίου/ας διδάκτορα, η
οποία τεκμηριώνεται με δύο (2) τουλάχιστον αρνητικές
Εκθέσεις Προόδου.
Ο/Η υποψήφιος/α διδάκτορας διαγράφεται αυτοδίκαια μετά από αίτησή του/της.
Ο/Η υποψήφιος/α διδάκτορας διαγράφεται αυτοδίκαια με τη συμπλήρωση του ανώτατου ορίου φοίτησης.
Άρθρο 14
Λογοκλοπή/παράλειψη αναφοράς
σε χρησιμοποιηθείσα βιβλιογραφία
Καταθέτοντας οποιαδήποτε εργασία, μεταπτυχιακή
ή διδακτορική διατριβή, ο/η υποψήφιος/α διδάκτορας
υποχρεούται να αναφέρει αν χρησιμοποίησε το έργο
και τις απόψεις άλλων. Η αντιγραφή θεωρείται σοβαρό
ακαδημαϊκό παράπτωμα. Λογοκλοπή θεωρείται η αντιγραφή εργασίας άλλου/ης –δημοσιευμένης ή μη– χωρίς
τη δέουσα αναφορά. Η παράθεση οποιουδήποτε υλικού
τεκμηρίωσης, ακόμη και από μελέτες του/της ίδιου/ας
του/της υποψήφιου/ας, χωρίς σχετική αναφορά, μπορεί
να στοιχειοθετήσει σχετική απόφαση της Συνέλευσης.
Άρθρο 15
Μεταβατικές διατάξεις
Όλοι/ες οι υποψήφιοι/ες διδάκτορες του Τμήματος
μετά την έγκριση και δημοσίευση του παρόντα Κανονισμού Διδακτορικών Σπουδών, εντάσσονται στις δια-
τάξεις του ν. 4485/2017 και στον παρόντα Κανονισμό.
Στους/Στις υποψήφιους/ες διδάκτορες του Τμήματος
που βρίσκονται στο έκτο έτος φοίτησης ή έχουν συμπληρώσει το ανώτατο όριο φοίτησης κατά την ημερομηνία
δημοσίευσης του παρόντος κανονισμού δίνεται χρονικό
όριο 3 ημερολογιακών ετών για την ολοκλήρωση της
διατριβής τους. Μετά το πέρας αυτού του ορίου όσοι/
ες υποψήφιοι/ες διδάκτορες δεν έχουν ολοκληρώσει τη
διατριβή τους διαγράφονται αυτοδίκαια.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 1443/26.04.2018
Άρθρο 16
Τελική διάταξη
Για μεταβολές ή ερμηνείες άρθρων του παρόντος εσωτερικού κανονισμού, καθώς και για οποιοδήποτε άλλο
θέμα προκύπτει, αρμόδια είναι η Συνέλευση του Π.Τ.Δ.Ε
και η Σύγκλητος του ΑΠΘ.
Η απόφαση αυτή να δημοσιευτεί στην Εφημερίδα της
Κυβερνήσεως.
Θεσσαλονίκη, 16 Απριλίου 2018
Ο Πρύτανης
ΠΕΡΙΚΛΗΣ ΜΗΤΚΑΣ

[Source: 20180201443.pdf | Tokens: 31944]